
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti,13.11.2013

                          Nr. 4c-2/467
                          PL-x 349/2013




  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru privind aprobarea Ordonanţei Guvernului nr.16/2013 pentru modificarea şi completarea Legii nr. 571/2003 privind Codul fiscal şi reglementarea unor măsuri fiscal-bugetare, trimis spre dezbatere în fond, cu adresa nr. PL-x 349 din 07 octombrie 2013, înregistrată sub nr. 4c-2/467 din 08 octombrie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE
        Gheorghe Dragomir

RAPORT 
asupra proiectului de Lege pentru privind aprobarea Ordonanţei Guvernului nr.16/2013 pentru modificarea şi completarea Legii nr. 571/2003 privind Codul fiscal şi reglementarea unor măsuri fiscal-bugetare
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, cu  proiectul de Lege pentru privind aprobarea Ordonanţei Guvernului nr. 16/2013 pentru modificarea şi completarea Legii nr. 571/2003 privind Codul fiscal şi reglementarea unor măsuri fiscal-bugetare, trimis cu adresa nr. PL-x 349 din              07 octombrie 2013, înregistrată sub nr. 4c-2/467 din 08 octombrie 2013.
Conform prevederilor art. 75 alin. (1) din Constituţia României, republicată, şi ale art.92 alin. (1) din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 02 octombrie 2013.
La dezbaterea proiectului de lege s-au avut în vedere următoarele avize: al Consiliului Legislativ, Comisiei juridice, de disciplină şi imunităţi, Comisiei pentru politică economică, reformă şi privatizare, Comisia pentru agricultură, silvicultură, industrie alimentară şi servicii specifice şi al Comisiei pentru administraţie publică, amenajarea teritoriului şi echilibru ecologic.
Proiectul de lege supus dezbaterii are ca obiect de reglementare modificarea şi completarea Legii nr. 571/2003 privind Codul fiscal, cu modificările şi completările ulterioare, în sensul reducerii cotei de TVA la pâine şi pe întreg lanţul de producţie şi distribuţie a pâinii de la 24% la 9%, introducerea taxării inverse  pentru livrările de energie către comercianţi peroane impozabile şi pentru tranzacţiile cu certificatele verzi,  
stabilirea de accize pentru o serie de produse de lux, majorarea nivelului accizelor pentru alcoolul etilic de la 750 euro/hl alcool pur la 1000 euro/hl alcool pur, precum şi modificarea Ordonanţei Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cât şi modificarea Ordoanţei de urgenţă a Guvernului nr. 9/2013 privind timbrul de mediu.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat actul normativ menţionat mai sus, în şedinţa din 12 noiembrie 2013.
Din totalul de 33 de membri ai Comisiei pentru buget, finanţe şi bănci au fost prezenţi la dezbateri 32 deputaţi.
La dezbaterea acestui proiect de lege au fost prezenţi, în calitate de invitaţi, domnul Dan Manolescu, Secretar de Stat la Ministerul Finanţelor Publice.

În urma examinării actului normativ şi a opiniilor exprimate, membrii Comisiei au hotărât, cu majoritate de voturi, să supună plenului Camerei Deputaţilor spre dezbatere şi adoptare proiectul de Lege pentru privind aprobarea Ordonanţei Guvernului nr. 16/2013 pentru modificarea şi completarea Legii nr. 571/2003 privind Codul fiscal şi reglementarea unor măsuri fiscal-bugetare, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
                       PREŞEDINTE                                                       SECRETAR                     

                Gheorghe DRAGOMIR                                       Mihai-Aurel DONŢU
Consilier parlamentar

